Der er i den [[Kristendom|kristne]] tradition tre overordnede grupper af apokryfe skrifter:
* De [[Deuterokanoniske Bøger]] kaldes også de '''Gammeltestamentlige Apokryfer''' og anerkendes som del af [[Bibelen]] af de [[ortodokse kirker]] og den [[Katolicisme|romersk-katolske]] kirke, men ikke af de [[protestant]]iske kirker. I [[Lutheranisme|lutherske]] og [[Den anglikanske kirke|anglikanske]] bibler har man dog traditionelt medtaget dem i en egen sektion mellem Det Gamle Testamente og Det Nye Testamente, idet de (bl.a. af Luther) blev anset for at være gode og opbyggelige at læse, selv om de ikke stod på lige fod med de kanoniske skrifter.
* De [[Gammeltestamentlige Pseudepigrafer]] regnes som hovedregel ikke for en del af Bibelen, men er nært beslægtede med disse i temaer og indhold og kan derfor være nyttig læsning til forståelse og fortolkning af de [[Kanon (religion)|kanoniske]] skrifter. Herunder henregnes dog normalt også [[Første Enoksbog]], selv om den regnes for kanonisk af Den ætiopisk-ortodokse kirke.
* De [[Nytestamentlige apokryfer]] omhandler nytestamentlige skikkelser og regnes tilsvarende heller ikke som del af Bibelen.
Filosofi Religion Kultur